ਇਲੈਕਟ੍ਰੋਪੌਪ

ਇਲੈਕਟ੍ਰੋਪੌਪ (ਅੰਗ੍ਰੇਜ਼ੀ ਵਿੱਚ: Electropop) ਸਿੰਥ-ਪੌਪ ਦੀ ਇੱਕ ਕਿਸਮ ਹੈ, ਜਿਸ ਵਿੱਚ ਇਲੈਕਟ੍ਰੌਨਿਕ ਸੰਗੀਤ ਦੀ ਅਵਾਜ਼ ਦੇ ਤਿੱਖੇਪਨ ਉੱਪਰ ਜ਼ੋਰ ਦਿੱਤਾ ਜਾਂਦਾ ਹੈ। ਇਲੈਕਟ੍ਰੋਪੌਪ ਇੱਕ ਪ੍ਰਸਿੱਧ ਸੰਗੀਤ ਫਿਊਜ਼ਨ ਸ਼ੈਲੀ ਹੈ ਜੋ ਇਲੈਕਟ੍ਰਾਨਿਕ ਅਤੇ ਪੌਪ ਸ਼ੈਲੀਆਂ ਦੇ ਤੱਤਾਂ ਨੂੰ ਜੋੜਦੀ ਹੈ। ਇਹ ਸ਼ੈਲੀ 2000 ਦੇ ਦਹਾਕੇ ਤੋਂ ਮਸ਼ਹੂਰ ਹੋਣੀ ਸ਼ੁਰੂ ਹੋਈ ਅਤੇ ਇਸ ਪਿੱਛੋਂ ਇਸਦਾ ਪ੍ਰਭਾਵ ਵਧਦਾ ਹੀ ਰਿਹਾ ਹੈ।

ਇਤਿਹਾਸ
ਸ਼ੁਰੂਆਤੀ 1980 ਵਿੱਚ
1980 ਦੀ ਸ਼ੁਰੂਆਤ ਵਿੱਚ ਕਲਾਕਾਰ ਜਿਵੇਂ ਕਿ ਗੈਰੀ ਨੂਮਨ, ਦ ਹਿਊਮਨ ਲੀਗ, ਸੌਫ਼ਟ ਸੈੱਲ, ਜੌਨ ਫ਼ੌਕਸ ਅਤੇ ਵਿਸਾਜ ਹੋਰਾਂ ਨੇ ਇੱਕ ਨਵੇਂ ਸਿੰਥ-ਪੌਪ ਸੰਗੀਤ ਦੇ ਇੱਕ ਨਵੇਂ ਰੂਪ ਨੂੰ ਅੱਗੇ ਵਧਾਇਆ ਜਿਸ ਵਿੱਚ ਇਲੈਕਟ੍ਰੌਨਿਕ ਅਤੇ ਸਿੰਥੇਸਾਈਜ਼ਰ ਸੰਗੀਤ ਦੇ ਤਿੱਖੇਪਨ ਦਾ ਇਸਤੇਮਾਲ ਕੀਤਾ ਗਿਆ ਸੀ। ਇਲੈਕਟ੍ਰੋ ਸੰਗੀਤ ਦੀ ਸ਼ੈਲੀ ਨੂੰ ਮੁੱਖ ਤੌਰ 'ਤੇ ਐਫ਼ਰੀਕਾ ਬਾਮਬਾਟਾ ਦੁਆਰਾ ਬਣਾਇਆ ਗਿਆ ਸੀ ਜਿਹੜਾ ਕਿ ਯੈਲੋ ਮੈਜਿਕ ਔਰਕੈਸਟਰਾ ਅਤੇ ਕਰਾਫ਼ਵਰਕ ਤੋਂ ਬਹੁਤ ਪ੍ਰਭਾਵਿਤ ਸੀ, ਜਿਹੜੇ ਕਿ ਅੱਗੋਂ 1980 ਦੇ ਮੈਡੋਨਾ ਦੇ ਪੌਪ ਸੰਗੀਤ ਦੀ ਸ਼ੈਲੀ ਤੋਂ ਪ੍ਰਭਾਵਿਤ ਸਨ।

21ਵੀਂ ਸ਼ਤਾਬਦੀ

2009 ਵਿੱਚ ਮੀਡੀਆ ਨੇ ਇਲੈਕਟ੍ਰੋਪੌਪ ਦੇ ਸਿਤਾਰਿਆਂ ਦੇ ਇੱਕ ਨਵੇਂ ਯੁਗ ਬਾਰੇ ਕਈ ਲੇਖ ਲਿਖੇ ਅਤੇ ਬੇਸ਼ੱਕ ਉਹਨਾਂ ਨੇ ਇਲੈਕਟ੍ਰੋਪੌਪ ਦੇ ਕਈ ਕਲਾਕਾਰਾਂ ਦੀ ਲੋਕਪ੍ਰਿਯਤਾ ਦੇ ਚੜ੍ਹਾਅ ਨੂੰ ਵੇਖਿਆ ਸੀ। ਬੀਬੀਸੀ ਦੁਆਰਾ ਕਰਵਾਏ ਗਏ ਸਾਊਂਡ ਔਫ਼ 2009 ਦੇ ਸਰਵੇਖਣ ਵਿੱਚ, ਜਿਸ ਵਿੱਚ ਉਹਨਾਂ ਨੇ 130 ਸੰਗੀਤ ਮਾਹਿਰਾਂ ਦੀ ਰਾਏ ਲਈ ਗਈ ਸੀ, ਦੇ ਨਤੀਜੇ ਅਨੁਸਾਰ ਉੱਪਰੀ ਸਤਰ ਦੇ 15 ਕਲਾਕਾਰਾਂ ਵਿੱਚੋਂ 10 ਇਲੈਕਟ੍ਰੋਪੌਪ ਸ਼ੈਲੀ ਨਾਲ ਸਬੰਧ ਰੱਖਦੇ ਸਨ।UK gaga for electro-pop, guitar bands fight back , The Kuwait Times, January 28, 2009ਲੇਡੀ ਗਾਗਾ ਦੀ ਉਸਦੀ 2008 ਵਿੱਚ ਆਈ ਪਹਿਲੀ ਐਲਬਮ ਦ ਫ਼ੇਮ ਤੋਂ ਉਸਨੂੰ ਬਹੁਤ ਹੀ ਵੱਡੀ ਵਪਾਰਕ ਸਫ਼ਲਤਾ ਹਾਸਲ ਹੋਈ ਸੀ। ਸੰਗੀਤ ਲੇਖਕ ਸਾਈਮਨ ਰੇਨਡਲਸ ਨੇ ਨੋਟ ਕੀਤਾ ਕਿ ਗਾਗਾ ਬਾਰੇ ਸੰਗੀਤ ਤੋਂ ਬਿਨ੍ਹਾਂ (ਜਿਹੜਾ ਕਿ 1980ਵੇਂ ਦਾ ਨਹੀਂ ਸੀ) ਸਭ ਕੁਝ ਇਲੈਕਟ੍ਰੋਕਲੈਸ਼ ਤੋਂ ਆਇਆ ਹੈ।The 1980s revival that lasted an entire decade by Simon Reynolds for The Guardian 22 January 2010 ਕੋਰੀਅਨ ਪੌਪ ਸੰਗੀਤ ਵੀ ਇਲੈਕਟ੍ਰੋਪੌਪ ਤੋਂ ਪ੍ਰਭਾਵਿਤ ਸੀ ਖ਼ਾਸ ਕਰਕੇ ਉਹਨਾਂ ਮੁੰਡਿਆਂ ਅਤੇ ਕੁੜੀਆਂ ਦੇ ਬੈਂਡਾਂ ਵਿੱਚ ਜਿਵੇਂ ਕਿ ਸੂਪਰ ਜੂਨੀਅਰ, ਸ਼ੀਨੀ, ਐਫ਼ਐਕਸ ਗਰੁੱਪ ਅਤੇ ਗਰਲਜ਼ ਜਨਰੇਸ਼ਨ ਆਦਿ।

ਮਰਦ ਕਲਾਕਾਰ ਬਹੁਤ ਮਸ਼ਹੂਰ ਹੋ ਗਏ, ਜਿਹਨਾਂ ਨੇ ਅਮਰੀਕਾ ਵਿੱਚ ਬਹੁਤ ਲੋਕਪ੍ਰਿਯਤਾ ਹਾਸਿਲ ਕੀਤੀ ਸੀ, ਜਿਹਨਾਂ ਵਿੱਚ ਬ੍ਰਿਟਿਸ਼ ਲੇਖਕ ਅਤੇ ਨਿਰਮਾਤਾ ਟਾਇਓ ਕਰੂਜ਼ ਸ਼ਾਮਿਲ ਸੀ, ਅਤੇ ਜਿਸ ਵਿੱਚ ਇੱਕ ਆਦਮੀ ਦਾ ਐਕਟ ਆਊਲ ਸਿਟੀ ਵੀ ਸ਼ਾਮਿਲ ਸੀ, ਜਿਹੜਾ ਕਿ ਅਮਰੀਕਾ ਦਾ ਇੱਕ ਨੰਬਰ ਸਿੰਗਲ ਸੀ।Maybe I'm Dreaming: Owl City  Access date: July 9, 2009. ਪੈਸ਼ਨ ਪਿਟ ਦੇ ਗਾਇਕ ਮਾਈਕਲ ਐਂਜਲੇਕਸ ਨੇ 2009 ਦੀ ਇੱਕ ਇੰਟਰਵਿਊ ਵਿੱਚ ਕਿਹਾ ਸੀ ਕਿ ਇਲੈਕਟ੍ਰੋਪੌਪ ਸੰਗੀਤ ਨੂੰ ਵਜਾਉਣ ਬਾਰੇ ਉਸਦਾ ਕੋਈ ਇਰਾਦਾ ਨਹੀਂ ਪਰ ਵਿਦਿਆਰਥੀ ਜੀਵਨ ਦੀਆਂ ਸੀਮਾਵਾਂ ਨੇ ਇਸ ਨੂੰ ਵਧੇਰੇ ਪਹੁੰਚਯੋਗ ਬਣਾ ਦਿੱਤਾ ਸੀ। ਕੁਝ ਕਲਾਕਾਰਾਂ ਨੇ ਹੋਰ ਸ਼ੈਲੀਆਂ ਨੂੰ ਇਲੈਕਟ੍ਰੋਪੌਪ ਵਿੱਚ ਬਦਲਣ ਲਈ ਸੰਗੀਤ ਤਕਨਾਲੋਜੀ ਦੀ ਵਰਤੋਂ ਕੀਤੀ ਸੀ। ਉਦਾਹਰਨ ਲਈ ਵਾਰਮ ਗੋਸਟ ਦੇ ਪੌਲ ਡੰਕਨ ਨੇ ਇੰਡੀ ਸੰਗੀਤ ਦੇ ਲੋਕ ਗਾਇਕਾਂ ਮਾਊਂਟੇਨ ਮੈਨ ਤੋਂ ਇੱਕ ਰਿਕਾਰਡ ਲਿਆ ਸੀ ਅਤੇ ਇਸਨੂੰ ਇਲੈਕਟ੍ਰੋਪੌਪ ਵਿੱਚ ਬਦਲ ਦਿੱਤਾ ਸੀ।

ਇਹ ਵੀ ਵੇਖੋ

ਹਵਾਲੇ

ਸ਼੍ਰੇਣੀ:ਸੰਗੀਤ ਵਿੱਚ 1970
ਸ਼੍ਰੇਣੀ:ਸੰਗੀਤ ਵਿੱਚ 1980
ਸ਼੍ਰੇਣੀ:ਸੰਗੀਤ ਵਿੱਚ 2000
ਸ਼੍ਰੇਣੀ:ਪੌਪ ਸੰਗੀਤ ਦੀਆਂ ਸ਼ੈਲੀਆਂ